L 102/20
ET
Euroopa Liidu Teataja
30.3.2022
6.
ISIKUD, KELLE TOLLIMAKSUVABASTUS TÜHISTATAKSE (30)
Ajavahemikul 25. märtsist kuni 28. oktoobrini 2021 sai komisjon teateid kahe tabelis 5 nimetatud tollimaksust vabastatud isiku ja nende tegevuse lõpetamise kohta.
(31)
Sachsenring Bike Manufaktur GmbH lõpetas tegevuse 12. jaanuaril 2021 maksejõuetuse tõttu ja 27. jaanuaril 2021 lõpetas tegevuse Cicli Cinzia srl.
(32)
Komisjon leiab, et heast juhtimistavast lähtudes tuleks ettevõtja Sachsenring Bike Manufaktur GmbH tollimaksu­ vabastus tühistada alates 12. jaanuarist 2021 ja Cicli Cinzia srl oma alates 27. jaanuarist 2021.
(33)
Tabelis 5 nimetatud isikutele tehti komisjoni järeldused teatavaks ja neile pakuti võimalust esitada märkusi.
(34)
Sachsenring Bike Manufaktur GmbH komisjoni järelduste kohta märkusi ei esitanud.
(35)
Cicli Cinzia srl esitas märkused ja palus komisjonil tollimaksuvabastuse tühistamise läbi vaadata.
(36)
Pärast selle taotluse analüüsi jõudis komisjon järeldusele, et esitatud põhjenduste alusel ei ole vaja varasemaid järeldusi ümber hinnata.
Seepärast tunnistati see tollimaksuvabastus kehtetuks ja sellest teavitati ka asjaomast isikut.
Tabel 5 TARICi lisakood
Nimi
Aadress
8009
Sachsenring Bike Manufaktur GmbH
Kyselhäuser Straße 23 06526 Sangerhausen, Saksamaa
8066
Cicli Cinzia srl
Via Lombardia 48, Osteria Grande 40060 Castel San Pietro Terme, Itaalia
ON VASTU VÕTNUD KÄESOLEVA OTSUSE:
Artikkel 1 Käesoleva artikli tabelis nimetatud isik vabastatakse määrusega (EÜ) nr 71/97 Hiina Rahvavabariigist pärit teatavate jalgrattaosade impordile kehtestatud ja nõukogu määrusega (EMÜ) nr 2474/93 (9) Hiina Rahvavabariigist pärit jalgrataste impordile laiendatud lõplikust dumpinguvastasest tollimaksust.
Vastavalt määruse (EÜ) nr 88/97 artikli 7 lõikele 2 jõustub vabastus alates asjaomase isiku taotluse kättesaamise kuupäevast.
See kuupäev on esitatud veerus „Jõustumise kuupäev“.
Vabastust kohaldatakse ainult käesoleva artikli tabelis nimetatud isiku suhtes.
Tollimaksust vabastatud isikul tuleb kohe komisjonile teatada, kui tema nimi või aadress või kokkupanekuga seotud tegevus muutub, ja esitada asjakohane teave.
(9) Nõukogu 8. septembri 1993. aasta määrus (EMÜ) nr 2474/93 lõpliku dumpinguvastase tollimaksu kehtestamise kohta Hiina Rahvavabariigist pärinevate jalgrataste impordile ühendusse ja ajutise dumpinguvastase tollimaksu lõpliku sissenõudmise kohta (EÜT L 228, 9.9.1993, lk 1).